钦定古今图书集成/明伦汇编/交谊典/第057卷 > 《饮裴侯家》王安石
## 钦定古今图书集成/明伦汇编/交谊典/第057卷 > 《饮裴侯家》王安石

“裴侯饮我日向中，四座宾客颜皆红。扫除高馆邀我
入，自出粜麦怜民穷。”天边眼力破万里，桑麻冥冥山
四起。野心探寻殊未已，更欲湔衣北城水。忽见碧树
樱桃悬，下马恣食不论钱。赤星磊落入我眼，恐是半
醉游青天。裴侯方坐尘沙里，没身救物当如此。我曾
偶脱簿领间，何忍爱惜一日闲。且归拂席饱眠睡，明
日更看“滁南山。”